সেন্ট্রাল পার্ক

সেন্ট্রাল পার্ক () মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরের ম্যানহাটন মহানগর-বিভাগে অবস্থিত একটি নগর উদ্যান। উদ্যানটি ম্যানহাটনের আপার ওয়েস্ট সাইড ও আপার ইস্ট সাইড নামক দুইটি এলাকার মাঝখানে ৮৪৩ একর আয়তনের জায়গা জুড়ে অবস্থিত। এটি পূর্বদিকে ফিফথ অ্যাভিনিউ নামক রাজপথ, পশ্চিমে এইথ অ্যাভিনিউ, দক্ষিণে ফিফটি-নাইনথ স্ট্রিট এবং উত্তরে হানড্রেড অ্যান্ড টেনথ স্ট্রিট নামক সড়কগুলি দিয়ে সীমাবদ্ধ। সেন্ট্রাল পার্ক মার্কিন যুক্তরাষ্ট্রের সবচেয়ে বেশি পরিদর্শিত নগর উদ্যান। প্রতি বছর এখানে প্রায় ৪ কোটি লোক বেড়াতে আসেন। এখানে বহুসংখ্যক মার্কিন ও বিদেশী চলচ্চিত্রের দৃশ্যধারণ করা হয়েছে।

সেন্ট্রাল পার্ক উদ্যানটি নগর সংস্থার ভূমি অধিগ্রহণের মাধ্যমে ১৮৫৭ সালে প্রতিষ্ঠা করা হয়। এটি বেশ কয়েকবার দুর্দশায় পতিত হলেও প্রত্যেকবারই বিভিন্ন পরিচ্ছন্নতা ও উন্নয়ন প্রকল্পের মাধ্যমে এটির সৌন্দর্য ধরে রাখার প্রচেষ্টা করা হয়েছে। ১৯৬৩ সালে মার্কিন স্বরাষ্ট্র মন্ত্রণালয় উদ্যানটিকে "জাতীয় ঐতিহাসিক স্থাপনা" উপাধিতে ভূষিত করে।https://npgallery.nps.gov/AssetDetail/NRIS/66000538 বর্তমানে সেন্ট্রাল পার্ক কনজার্ভেন্সি নামের একটি বেসরকারী-সরকারী যৌথ প্রকল্প উদ্যানটির দেখাশোনা করে, যার পেছনে বাৎসরিক ৬ কোটি ৫০ লক্ষ মার্কিন ডলার ব্যয় হয়।

তথ্যসূত্র

বহিঃসংযোগ

  (New York City Department of Parks and Recreation)
  (Central Park Conservancy)


বিষয়শ্রেণী:নিউ ইয়র্ক (অঙ্গরাজ্য)
বিষয়শ্রেণী:পৌর সার্বজনিক উদ্যান
বিষয়শ্রেণী:সেন্ট্রাল পার্ক